Diari Oficial de la Generalitat Valenciana


Sumari del DOGV 3199, del 09-03-1998 (1998/1464)

Informació pública de l’Ajuntament d’Alboraya sobre les bases per a cobrir en torn lliure les vacants incloses en l’oferta d’ocupació pública de 1996.
------------------------------------------------------------------------------------------------------------------------------------------------------

### Dades del document

Número de DOGV
:   3199

Data del DOGV
:   09-03-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/1464


Data del document
:   19-01-1998

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * concurs administratiu
    * administració local
    * policia
    * professió administrativa

Informació pública de l'Ajuntament d'Alboraya sobre les bases per a cobrir en torn lliure les vacants incloses en l'oferta d'ocupació pública de 1996. [1998/Q1464]
  
El Ple de l'Ajuntament, en la sessió del dia 19 de novembre de 1997, aprovà les bases per a la selecció d'un policia local, posteriorment, en la sessió de data 29 de desembre de 1997, aprovà les bases específiques per a la selecció de: 2 administratius, 1 auxiliar administratiu i 1 plaça d'atenció al ciutadà-polivalent, el text íntegre del qual és el següent:
  
Bases per a la provisió d'una plaça de policia local
  
Bases de la convocatòria per a proveir en propietat una plaça de policia local, de conformitat amb el que estableix la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret 69/1986, de 2 de juny (DOGV 20.06.86); el Reial Decret 896/1991, de 7 de juny; el Reial Decret 2.617/1985, de 9 de desembre; la Llei 2/1990, de la Generalitat Valenciana; el Decret 152/1991, de 29 d'agost, ordres posteriors de desenvolupament i la resta de normes aplicables.
  
1. Objecte de la convocatòria
  
L'objecte de aquesta convocatòria és la provisió en propietat, mitjançant oposició per torn lliure, d'una plaça de la policia local, escala d'administració especial, subescala serveis especials, classe policia local i auxiliars d'aquesta, emmarcades en l'escala bàsica, als quals es correspon el nivell D de titulació.
  
2. Condicions dels aspirants
  
Per a ser admesos a la realització de les proves selectives, els aspirants hauran de complir els següents requisits en la data que finalitze el termini de presentació d'instàncies:
  
- Ser espanyol.
  
- Estar en possessió del títol de graduat escolar, batxiller elemental o equivalent, o complides les condicions per a obtenir-lo en la data que finalitze el termini de presentació d'instàncies; l'equivalència haurà de ser reconeguda com a tal per l'administració competent en cada cas concret i degudament acreditada en tal sentit pels aspirants.
  
- No patir cap malaltia o defecte físic que impedisca l'exercici de les corresponents funcions i tenir una estatura mínima de 1,65 metres per als homes i 1,60 per a les dones.
  
- Tenir complits els 18 anys d'edat sense excedir l'edat de 30 anys. Únicament als efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i auxiliars d'aquesta.
  
- No haver sigut separat, mitjançant expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.
  
- Posseir els permisos de conducció de vehicles A-2 i B-2.
  
3. Presentació d'instàncies i documentació annexa
  
3.1. Les instàncies per a prendre part en aquesta convocatòria es dirigiran a l'alcalde president d'aquest Ajuntament, i es pot utilitzar la instància model que facilitarà l'oficina d'informació municipal. Les instàncies es presentaran al Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, des de l'endemà de la publicació de l'extracte d'aquesta convocatòria al Boletín Oficial del Estado.
  
En les instàncies per a prendre part en aquesta convocatòria, els aspirants hauran de manifestar que compleixen tots i cadascun dels requisits exigits en aquestes bases, i que es comprometen a prestar el preceptiu jurament o promesa.
  
3.2. A les instàncies s'hi adjuntarà:
  
a) Justificant d'haver ingressat a la caixa municipal, mitjançant ingrés bancari o resguard d'abonament, si escau, per gir postal o telegràfic, els drets a examen, que es fixen en 2.000 pessetes. Els drets d'examen esmentats únicament es retornaran als qui no siguen admesos per al procediment selectiu, per la manca d'algun dels requisits exigits per a prendre-hi part.
  
4. Admissió d'aspirants
  
Per a ser admesos a les proves selectives, n'hi haurà prou que els aspirants indiquen a les instàncies que compleixen totes i cadascuna de les condicions exigides en aquestes bases, referides a la data de finalització del termini de presentació d'instàncies, i que hagen fet l'abonament dels drets d'examen.
  
Acabat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos, tant per al torn lliure com per al de mobilitat. Aquesta resolució es publicarà al Butlletí Oficial de la Província, al Diari Oficial de la Generalitat Valenciana i al tauler d'anuncis de l'Ajuntament, i es concedirà un termini de 10 dies perquè els aspirants exclosos hi repararen els defectes. No obstant això, els errors de fet podran esmenar-se en qualsevol moment, d'ofici o a petició de l'interessat.
  
Transcorregut aquest termini, sense que es formule cap reclamació, s'entendran definitives aquestes llistes, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, la data i l'hora de la realització, i també el primer exercici de l'oposició.
  
5. Tribunal qualificador
  
5.1. El tribunal qualificador, tant el de les proves convocades per torn de promoció interna com el del torn de mobilitat, estarà compost pels membres següents:
  
- President: el president de la corporació/regidor que tinguera la delegació de personal o membre d'aquesta en qui delegue el titular.
  
- Secretari: el secretari de la corporació o un funcionari d'aquesta en qui delegue.
  
- Vocals:
  
\* Un regidor representant de cadascun dels grups polítics de la corporació.
  
\* Un representant de la Generalitat Valenciana, designat per la Direcció General d'Interior de la Conselleria de Presidència.
  
\* El cap del cos de la Policia Local d'Alboraya i, si no és possible, un tècnic superior o un expert designat pel cap de Personal de l'Ajuntament.
  
\* El tècnic responsable del Gabinet Psicopedagògic Municipal, com a assessor en la selecció de personal.
  
\* Dos funcionaris de carrera designats per la Direcció de Personal a proposta dels delegats del personal funcionari.
  
\* Un nombre de tècnics suficient, consensuats en la Comissió de Recursos Humans, per a mantenir el caràcter eminentment tècnic en la composició del tribunal.
  
Tots els membres del tribunal actuaran amb veu i vot, tret del secretari que tindrà veu però no vot.
  
5.2. La designació dels membres del tribunal inclourà la dels suplents respectius, i es farà pública juntament amb la llista d'admesos i d'exclosos.
  
5.3. La corporació sol·licitarà dels òrgans corresponents la designació dels respectius representants, cosa que haurà d'efectuar-se en el termini dels 20 dies següents al de la recepció de la sol·licitud.
  
5.4. El tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
5.5. El tribunal podrà disposar la incorporació d'assessors especialistes a les seues sessions.
  
5.6. Els membres del tribunal podran ser recusats pels aspirants conformement a allò establit en la legislació vigent.
  
6. Començament i desenvolupament de l'oposició
  
Els aspirants seran convocats en crida única, tret dels casos de força major degudament justificats i apreciats lliurement pel tribunal. La no presentació d'un aspirant, en el moment de ser cridat en qualsevol dels exercicis obligatoris, determinarà automàticament el decaïment dels seu dret a participar en aquest exercici i en els successius, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no puguen realitzar-se conjuntament es determinarà mitjançant un sorteig previ.
  
El tribunal podrà requerir dels aspirants, en qualsevol moment, que n'acrediten la identitat, per això hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de realització de la resta d'exercicis al Butlletí Oficial de la Província. Aquests anuncis hauran de fer-se públics pel tribunal als taulers del Servei de Personal, amb 12 hores d'antelació del començament de les proves, si es tracta del mateix exercici, o de 48 hores si es tracta d'un nou exercici.
  
7. Procediment de selecció: oposició torn lliure
  
7.1. Fase prèvia.
  
Abans de començar les proves de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran al barem establit en l'annex corresponent d'aquestes bases.
  
7.2. Fase d'oposició.
  
Constarà dels següents exercicis:
  
Primer exercici. De caràcter obligatori.
  
Consistirà a superar les proves d'aptitud física que posen de manifest la capacitat per a exercir el lloc de treball, amb el contingut i marques que s'especifiquen en l'annex corresponent d'aquestes bases.
  
Segon exercici. De caràcter obligatori.
  
Exposició per escrit, en un temps màxim de dues hores, de quatre temes elegits per sorteig, un de cadascun dels grups primer a quart, ambdós inclosos, que composen el temari que es recull en annex en aquestes bases. Aquests temes es llegiran en sessió pública davant el tribunal, el qual podrà formular les preguntes o aclariments que sobre aquest jutge adients. Es valorarà la claredat d'idees, la facilitat de l'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i caldrà obtenir un mínim de 5 punts per a superar-lo.
  
Tercer exercici. De caràcter obligatori.
  
Consistirà en l'exposició per escrit d'un tema dels que componen el grup cinqué en un temps màxim d'una hora, i es valoraran els coneixements exposats, la claredat en l'exposició, la netedat, la redacció i l'ortografia. De manera alternativa, a judici del tribunal, aquest exercici podrà substituir-se per la realització d'un qüestionari de coneixements policials sobre el temari, amb 50 preguntes alternatives, en aquest cas la durada serà de 75 minuts.
  
En tot cas, la qualificació d'aquest exercici serà de 0 a 10 punts, i caldrà obtenir un mínim de 5 punts per a superar-lo.
  
Quart exercici. De caràcter obligatori.
  
Consistirà en la realització d'un exercici obligatori sobre el coneixement de l'idioma valencià. La prova consistirà en la traducció d'un text del valencià al castellà i un altre del castellà al valencià d'aproximadament 75 paraules cadascun d'ells, la puntuació total de l'exercici serà un 20% de la puntuació de les proves de la fase d'oposició.
  
8. Relació d'aprovats
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de les places convocades.
  
9. Curs selectiu. Torn lliure
  
Una vegada finalitzades les proves selectives del torn lliure, el tribunal farà pública la relació d'aspirants aprovats, si n'hi ha, per l'ordre de puntuació aconseguida, i elevarà aquesta relació a l'Alcaldia Presidència, conjuntament amb l'acta de la darrera sessió.
  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que es realitze, integrat per dues fases, una de formació i selecció a l'Institut Valencià de Seguretat Pública, amb una durada de 4 mesos, i una altra, una vegada superada l'anterior, de pràctiques al mateix Ajuntament, amb una durada de 2 mesos. La qualificació del període de pràctiques correspondrà a l'Institut Valencià de Seguretat Pública.
  
Durant la realització del curs teoricopràctic, la Corporació nomenarà els aspirants funcionaris en pràctiques, i percebran les retribucions que els corresponga.
  
10. Presentació de documents
  
Els aspirants proposats pel tribunal hauran d'aportar davant la Corporació, en el termini de 20 dies hàbils des que s'haja fet pública la relació d'aspirants aprovats, els documents acreditatius de les condicions de capacitat i els requisits exigits en aquestes bases de convocatòria:
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigible segons la corresponent convocatòria.
  
- Declaració de no haver sigut separat mitjançant expedient disciplinari en qualsevol administració o treball públic, així com no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció A-2 i B-2.
  
Els aspirants que tingueren la condició de funcionaris de carrera quedaran fora de justificar documentalment les condicions generals que ja hagueren sigut acreditades per a obtenir l'anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Qui dins del termini indicat, i excepte cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat en què pogueren haver-hi incorregut per falsedat en la instància.
  
En el supòsit que l'aspirant siga exclòs per no presentar la documentació, o per falsedat d'aquesta, el tribunal podrà exposar la inclusió, en la llista d'admesos, el mateix nombre que el d'exclosos per les anteriors causes, sempre que hagen superat les proves selectives i pel mateix ordre que en resulte d'aquelles.
  
11. Nomenament
  
Superat el curs teoricopràctic, l'Institut Valencià de Seguretat Pública formularà una proposta de nomenament a l'Alcaldia. Els aspirants que no superaren el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al següent curs. Si no superen aquest segon, quedaran definitivament decaiguts en el seu dret de reserva de plaça.
  
Els aspirants que superen el curs teoricopràctic, amb la presentació prèvia de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies, comptadors des de l'endemà de la notificació del nomenament.
  
12. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu.
  
13. Recursos
  
Contra aquestes bases i els actes administratius definitius se'n deriven podran els interessats interposar els recursos adients en els casos i en la forma establida a la Llei 30/1992, de Règim Jurídic de les Administracions Públiques i del Procediment Administratiu Comú.
  
14. Publicació
  
Aquestes bases es publicaran al Butlletí Oficial de la Província i en el Diari Oficial de la Generalitat Valenciana i l'anunci de la convocatòria, en extracte, al Boletín Oficial del Estado.
  
ANNEX I
  
Reconeixement mèdic
  
El contingut de la prova de reconeixement mèdic, d'acord amb allò establit en l'Orde de 5 de desembre de 1994, és el següent:
  
A. Torn lliure. Quadre d'exclusions mèdiques.
  
1. Obesitat o primesa superior al 25% del pes ideal, calculat segons la fórmula PI= 0'75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.
  
3. Ull i visió.
  
3.1. Agudesa visual sense correcció inferior als dos terços de la visió normal en ambdós ulls.
  
3.2. Despreniment de retina.
  
3.3. Estrabisme.
  
3.4. Hemianopsies.
  
3.5. Discromatopsies.
  
3.6. Qualsevol altre procés patològic que, a judici del tribunal mèdic, dificulte de manera important l'agudesa visual.
  
4. Oïda i audició.
  
4.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
5. Aparell locomotor.
  
Alteracions de l'aparell locomotor que pose límit o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici, del lloc de treball (patologia ossi d'extremitats, retraccions o limitacions funcionals de causa muscular o particular, defecte de columna vertebrada i altres processos ossis, musculars i articulars).
  
6. Aparell digestiu.
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
7. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs els 160 mn/hg en pressió sistòlica i els 90 mn/hg en pressió diastòlica; varius o insuficiència renosa perifèrica, així com qualsevol altra patologia o lesió vascular que, a judici del tribunal mèdic, pot limitar l'exercici del lloc de treball.
  
A judici del tribunal es podrà repetir la prova quan concòrreguen circumstàncies que així ho aconsellen.
  
8. Aparell respiratori.
  
L'asma bronquial, la broncopatia obstructiva, el neumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del seu treball.
  
9. Sistema nerviós.
  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.
  
10. Pell i faneres.
  
Cicatrius que produïsquen limitació funcional i altres processos que dificulten o limiten el desenvolupament de la seua funció.
  
11. Altres processos patològics.
  
Diabetis, malalties transmissibles en activitat, malalties immunològiques sistemàtiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
ANNEX II
  
Proves psicotècniques
  
El contingut de les psicotècniques, d'acord amb allò establit a l'Ordre de 5 de desembre de 1994, és el següent:
  
Barem d'aplicació per al reconeixement psicotècnic.
  
Descripció dels factors que es mesuraran en el procés de selecció.
  
1. Aptituds mentals.
  
Raonament verbal: com indica el seu nom, constitueix una mida de l'aptitud per a comprendre conceptes, expressats per mitjà de la paraula. Aprecia més la capacitat per abstraure, generalitzar i pensar de forma constructiva. Constitueix un valuós índex del nivell ocupacional a qual un subjecte pot aspirar, ja que en moltes tasques hi ha una relació positiva entre el nivell de responsabilitat que té assignat i el grau de profunditat amb què han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament al raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideat per a mesurar la rapidesa de respostes en tasques de caire perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. Com a conseqüència, aquest instrument pot apreciar l'aptitud o capacitat per a concentrar-se en tasques de les quals la principal característica és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que hi ha entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions per mitjà del sentit de la vista.
  
II. Personalitat.
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en sí mateix. Fermesa personal: capacitat pràctica i realista. La confiança en sí mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre sí i es mostren afables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta general. Cuidadosa i oberta a allò social. Evidencia allò que de manera comuna es coneix com «respecte a sí mateix», té en compte la reputació social.
  
Serenitat: persona tranquil·la, relaxada i assossegada.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins la normativa social. Fa allò que socialment és correcte, continuant estrictament les normes; fent allò que és acceptat i correcte.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi entrega.
  
III. Característiques del test aptitudinal. Puntuacions decils.
  
- Nivells uniformes. Torn lliure:
  
- Raonament verbal 4
  
- Raonament abstracte 3,5
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,5
  
- Memòria visual 4
  
IV. Característiques de la valoració actitudinal.
  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualsevol altre de pareguda significació als anteriors als quals s'ha fet referència.
  
A més a més, haurà de realitzar-se una anàlisi global de l'estructura de la personalitat, i en cas de detectar-se alguna anomalia significativa per al desenvolupament de la funció policial, i si el tècnic i tribunal ho considera oportú abans de l'eliminació de l'opositor, aquestes proves hauran de contrastar-se per mitjà d'una entrevista a càrrec del tècnic.
  
La qualificació dels exercicis psicotècnics serà d'apte o no apte, i caldrà superar com a mínim l'aspirant, en el cas dels factors aptitudinals, 4 dels 6 factors que cal mesurar, i haurà de superar en tots els casos el factor d'agilitat mental.
  
ANNEX III
  
Proves físiques
  
El contingut de les proves físiques, únicament per al torn lliure, d'acord amb allò establit en l'Ordre de 5 de desembre de 1994, és el següent:
  
- De caràcter obligatori i eliminatori.
  
Consistirà a superar les proves d'aptitud física, el contingut del qual i les marques mínimes seran les següents:
  
1. Enfilament amb corda amb presa de peus: homes, 4 metres; dones, 3 metres.
  
2. Salt de longitud amb carrera: homes, 4 metres, dones, 3,80 metres.
  
3. Salt d'altura: homes, 1,10 metres; dones, 1 metre.
  
4. Carrera de velocitat en 60 metres: homes, 10 segons; dones, 12 segons.
  
5. Carrera de resistència en 1.000 metres: homes, 4 minuts; dones, 4 minuts i 10 segons.
  
Si l'Ajuntament decidira establir una prova de natació, el contingut i marques mínimes seran aquestes:
  
6. Natació, en 50 metres: homes, 57 segons; dones, 1 minut.
  
La qualificació d'aquest exercici serà d'apte o no apte, i caldrà superar com a mínim quatre de les proves per a ser qualificat com a apte.
  
ANNEX IV
  
Temari
  
Grup primer. Dret constitucional i administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el govern i les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El tribunal constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local a la Constitució de 1978. Entitats que comprén l'administració local.
  
Tema 7. El dret administratiu: fonts. La llei, normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia.
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. L'ajuntament ple. La comissió de govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup Tercer. Dret penal i policia administrativa.
  
Tema 15. El Codi Penal. Concepte de delicte i falta. Graus d'execució del delit. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra les persones, contra el patrimoni, contra els interessos generals i contra l'ordre públic.
  
Tema 17. Classes de delictes. Contra les persones, contra la llibertat i la llibertat sexual, i contra el patrimoni i contra l'ordre socioeconòmic.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals: concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Quart Grup. Trànsit i seguretat vial.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments de desenvolupament de la Llei de Bases sobre Trànsit i Circulació de Vehicles a Motor i Seguretat Vial.
  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport. Servei públic de passatgers i servei públic de mercaderies o mixtes. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: Concepte i consideracions prèvies. Les seues causes. Classes i fases.
  
Grup Cinqué. Temes sobre història local, llista de carrers, terme municipal, cultura local, institucions relacionades amb la corporació, etcètera.
  
Tema 25. El terme municipal d'Alboraya: carrers i barris. Llocs d'interés social.
  
Tema 26. Aspectes problemàtics d'actualitat a Alboraya.
  
Bases específiques corresponents a la convocatòria de les proves selectives d'accés a dues places d'administratiu (grup C), d'administració general. Aquestes bases s'aproven com a complement de les bases generals aprovades per aquest Ajuntament, publicades al Butlletí Oficial de la Província número 46, de data 24 de febrer de 1997 i Diari Oficial de la Generalitat Valenciana número 2.952, de data 14 de març de 1997.
  
1. Objecte de la convocatòria
  
Denominació de la plaça: administratiu.
  
Grup: C.
  
Naturalesa: funcionari.
  
Escala: administració general.
  
Subescala: administrativa.
  
- Sistema selectiu: concurs oposició lliure.
  
- Nombre total de places convocades: dues.
  
2. Requisits dels aspirants
  
- Requisits generals previstos a la base tercera de les bases generals.
  
- Requisits addicionals: estar en possessió del títol de batxillerat superior, Formació Professional de segon grau o equivalent.
  
3. Presentació de sol·licituds i drets d'examen
  
- Lloc: Registre General de l'Ajuntament o article 38.4 de la Llei de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals des de la publicació extracte en el Boletín Oficial del Estado.
  
- Forma: instància.
  
- Òrgan al qual s'adrecen: cap de Personal de l'Ajuntament d'Alboraya.
  
- Drets d'examen: import: 2.000 pessetes.
  
- Pagament: tresoreria municipal, gir postal o telegràfic.
  
4. Admissió d'aspirants
  
Conformement a allò disposat en la base cinquena de les bases generals.
  
5. Tribunals qualificadors
  
Conformement a allò disposat en la base sisena de les bases generals.
  
6. Començament i desenvolupament de les proves
  
Conformement a allò disposat en la base setena de les bases generals.
  
7. Sistema selectiu i qualificació dels exercicis
  
El sistema selectiu serà concurs oposició lliure. Les proves, la seua qualificació i el programa temari de les mateixes seran les contingudes en l'annex I d'aquestes bases.
  
8. Publicitat de les qualificacions, llista i proposta d'aprovats pel tribunal; presentació de documents, nomenament i presa de possessió
  
Conformement a allò disposat en les bases 10, 11, 12, 13 14 i 15 de les bases generals.
  
9. En tot allò que no està previst en aquestes bases específiques, s'estarà en allò que disposen les bases generals aprovades per l'Ajuntament en la sessió de data 30 de desembre de 1996 i publicades en el Diari Oficial de la Generalitat Valenciana número 2.952, de data 14 de març de 1997, i Butlletí Oficial de la Província número 46, de data 24 de febrer de 1997.
  
10. Contra aquestes bases específiques, s'hi podrà interposar un recurs contenciós administratiu en el termini de dos mesos, comptadors des del dia de la publicació de l'anunci en el Boletín Oficial del Estado, davant el Tribunal Superior de Justícia de la Comunitat Valenciana, conformement a allò establit en l'article 58 de la Llei Reguladora de la Jurisdicció Contenciosa Administrativa, i caldrà prèviament a la interposició comunicar per escrit a aquest Ajuntament la decisió, en compliment del que s'estableix en l'article 110, apartat 3, de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX I
  
Exercicis i programa de les proves selectives per a la plaça d'administratiu.
  
Exercicis.
  
Es procedirà, en primer lloc, a realitzar la fase d'oposició. Posteriorment es valoraran els mèrits dels aspirants que hagen superat l'oposició conformement amb el barem que figura en l'annex II.
  
Primer exercici. Obligatori i eliminatori.
  
Consistirà en la realització d'una prova de coneixements referida als continguts del programa que figura en l'annex, per mitjà d'un qüestionari de 75 preguntes. La durada de la prova no podrà ser inferior a 90 minuts.
  
La prova tindrà la forma de test amb respostes alternatives, de les quals sols una serà en la correcta.
  
Segon exercici. Obligatori i eliminatori.
  
Constarà de tres supòsits de caràcter pràctic, desglossats en preguntes, dirigits a valorar la capacitat dels aspirants per portar a terme les tasques administratives relacionades amb els continguts del temari.
  
El contingut dels exercicis el determinarà lliurement el tribunal, els aspirants disposaran de tres hores per a la realització d'aquest exercici.
  
Per a la resolució d'aquestes, els aspirants podran assistir proveïts dels textos legals que consideren necessaris, textos que únicament inclouran normativa sense supòsits pràctics ni comentaris, i s'admetran els que incorporen notes a peu de pàgina sobre la legislació concordant.
  
Tercer exercici. Obligatori i eliminatori.
  
Consistirà a desenvolupar per escrit durant el temps màxim de dues hores, un tema elegit pel tribunal relacionat amb els que composen el programa annex a la convocatòria. Es valorarà en aquest exercici, el coneixement del tema desenvolupat, l'exposició, la redacció, l'ortografia i la claredat d'idees. L'exercici el llegiran els aspirants al tribunal, que podrà formular preguntes sobre el contingut d'allò que s'ha exposat.
  
Quart exercici. Obligatori.
  
Consistirà en la realització d'un exercici obligatori sobre el coneixement de l'idioma valencià. La prova consistirà en la traducció per escrit d'un text del valencià al castellà i un altre del castellà al valencià d'aproximadament 150 paraules cadascun d'ells, la puntuació total de l'exercici suposarà un 20% de la puntuació de les proves de la fase d'oposició.
  
Qualificació dels exercicis.
  
El primer exercici adoptarà la forma de test amb quatre respostes alternatives, i només serà correcta una d'elles, es qualificarà de 0 a 10 punts, i serà necessari obtenir un mínim de 5 punts per a superar-lo.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
El segon i tercer exercicis es qualificaran de 0 a 10 punts, i serà necessari obtenir un mínim de 5 punts per a superar-los.
  
El quart exercici suposarà un 20% de la puntuació de les proves de la fase d'oposició.
  
Cadascuna de les fases, oposició i concurs, es valoraran independentment i sols seran computats en la fase de concurs els mèrits, avaluats prèviament d'acord amb el barem que figura com a annex II, d'aquells aspirants que hagen superat la fase d'oposició.
  
Programa temari
  
A) Matèries comunes.
  
La Constitució espanyola.
  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. El Tribunal Constitucional i la reforma de la Constitució. La corona.
  
Tema 2. Les Corts Generals. Elaboració de les lleis. Els tractats internacionals, especial referència als tractats de la Comunitat Europea. Òrgans de control depenents de les Corts. El Govern i l'administració. Relacions entre el Govern i les Corts Generals. El poder judicial.
  
Tema 3. Organització territorial de l'estat. Principis generals. L'administració local. Les comunitats autònomes. Distribució competències.
  
Organització de l'estat.
  
Tema 4. L'administració de l'estat: organització central. El consell de ministres. El president del Govern. Els ministres. Organització perifèrica. Els delegats del Govern a les comunitats autònomes. Els governants civils.
  
Estatut d'Autonomia de la Comunitat Valenciana.
  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. L'administració de la Generalitat: principis generals i organització. Competències de la Generalitat Valenciana, especial referència al règim local.
  
Tema 6. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions. El síndic de greuges i el Consell de Cultura. La Sindicatura de Comptes.
  
Règim Local.
  
Tema 7. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Dret administratiu.
  
Tema 8. Els conceptes d'administració pública i dret administratiu. La submissió de l'administració al dret. L'ordenament jurídic administratiu: fonts. El reglament: concepte, natura i classes. Límits de la potestat reglamentària. La jurisdicció contenciosa administrativa.
  
Tema 9. L'acte administratiu: concepte, elements i classes. Validesa i eficàcia. Silenci administratiu: concepte, natura i efectes. Execució dels actes administratius.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials.
  
Tema 11. Els recursos administratius: conceptes i classes. Revisió d'ofici. La jurisdicció contenciosa administrativa. Les parts. Actes impugnats. Idea general del procés.
  
Hisenda pública i administració tributària.
  
Tema 12. Hisenda pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'administració de l'estat i de la Generalitat Valenciana. Òrgans de l'administració tributària de l'estat i de la Generalitat Valenciana.
  
B) Matèries específiques d'aprofundiment de les matèries comunes.
  
Tema 13. Les fonts de l'ordenament jurídic local. La legislació estatal sobre el règim local: Llei 7/1985, de 2 d'abril, Reguladora de les Bases de Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local. Normes reglamentàries. Legislació autonòmica sobre règim local.
  
Tema 14. La potestat reglamentària de les entitats locals: òrgans titulars. Bans. Reglaments i ordenances: classes, procediment, elaboració i aprovació. La publicació de les normes locals. Límits de la potestat reglamentària local.
  
Tema 15. Les entitats locals: classes i potestats. El municipi. Concepte i elements. La província. Òrgans de govern i administració. Les mancomunitats. Les àrees metropolitanes. Altres entitats locals. Les competències de municipis i províncies. La coordinació. Les competències delegades. El mapa d'entitats locals de la Comunitat Valenciana i la tipologia municipal.
  
Tema 16. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde. El ple. La comissió de govern. Les comissions informatives i altres òrgans complementaris. El reglament orgànic municipal.
  
Tema 17. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
Tema 18. Intervenció dels ens locals en l'activitat dels particulars: principis i límits.
  
Tema 19. Les llicències. Potestat sancionadora i procediment sancionador. L'activitat de foment. Les subvencions.
  
Tema 20. Els serveis públics municipals. Serveis obligatoris. Peculiaritats dels distintes formes de gestió. Iniciativa pública en l'activitat econòmica. Plans provincials. Fórmules associatives de municipis per a la prestació de serveis.
  
Tema 21. Els béns de les entitats locals. Règim jurídic dels béns de domini públic i dels béns patrimonials. La forest veïnal en mà comú.
  
Tema 22. Principis generals de la contractació administrativa local. Formes de selecció del contractista. Drets i obligacions de les parts. La revisió dels preus i altres alteracions contractuals. Acompliment i incompliment dels contractes administratius. La invalidesa dels contractes administratius i la seua resolució.
  
Tema 23. El plantejament urbanístic. Execució del plantejament i sistemes d'actuació. Classificació del sòl. Règim jurídic del sòl urbà i urbanitzable. Règim jurídic del sòl no urbanitzable. El patrimoni municipal del sòl. L'expropiació obligada.
  
Tema 24. Règim jurídic del personal al servei de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual.
  
Tema 25. Drets i deures del personal al servei de les entitats locals. Les retribucions. El règim de la Seguretat Social del personal al servei de l'administració local. El règim disciplinari.
  
Tema 26. Recursos de les hisendes locals: enumeració i concepte. Principis generals. Imposició i ordenació dels tributs locals. Ordenances fiscals: contingut i aprovació. Reclamacions i recursos en matèria tributària.
  
Tema 27. L'autonomia financera de les entitats locals. La Llei Reguladora de les Hisendes Locals: contingut, principis generals i dret transitori. La coordinació de la hisenda estatal, autonòmica i local. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
Tema 28. L'ordenament comunitari. Formació i caràcter. Tractats i drets privats. Dret comunitari i dret dels països membres. Dret comunitari i comunitats autònomes. Origen, evolució i institucions de les comunitats europees. Especial referència a l'Acta Única Europea i al Tractat de Maastricht.
  
C) Matèries específiques relacionades amb el lloc de treball.
  
Tema 29. Procediment administratiu a l'administració local. Particularitats dels actes dels òrgans col·legiats. Certificacions. Notificació dels actes administratius: reclamacions i recursos. Principis generals de la normalització del llenguatge administratiu: ús no sexista. L'ús oficial del valencià. La Llei de la Generalitat d'Ús i Ensenyament del Valencià.
  
Tema 30. Procediments de gestió de recursos humans. Adquisició i pèrdua de la condició de funcionari. Situació administrativa dels funcionaris de carrera: supòsits i efectes de cadascuna d'elles.
  
Tema 31. Retribucions de funcionaris i del personal laboral a l'administració local. Vacances, permisos, llicències i comissió de serveis. Nòmines. Altes i baixes i la seua justificació. Sous, triennis, pagues extraordinàries, complements i altres remuneracions. Guany i liquidació de drets econòmics. Pagament de les retribucions del personal en actiu. Pagament per transferència i pagament per xec nominatiu. El règim de la Seguretat Social dels funcionaris. La seua acció protectora.
  
Tema 32. Règim jurídic dels impostos locals, taxes, contribucions especials i preus públics. Les tarifes dels serveis públics. La gestió, recaptació i inspecció dels tributs locals. El procediment de recaptació.
  
Tema 33. Els crèdits pressupostaris i les fases de despesa pública. L'ordenació del pagament. Control i intervenció de la despesa i règim de comptes.
  
Tema 34. Despeses per a la compra de béns i serveis. Despeses de transferències: corrents i de capital. Despeses d'inversió. Pagaments: concepte i classificació. Pagaments per obligacions pressuposades. Pagaments «en signe» i «a justificar». Justificació de lliuraments.
  
Tema 35. La comptabilitat com a instrument de gestió econòmica. L'obertura de la comptabilitat, els llibres. El balanç i tancament de la comptabilitat.
  
Tema 36. Introducció a la comunicació. La comunicació humana: el llenguatge com a medi de comunicació. Diferència entre informació i comunicació. Tipus de comunicació.
  
Tema 37. Concepte de document. Anàlisi documental: documents oficials. L'expedient administratiu: la seua formació. Documentació de recolzament informàtic. Disposicions legals sobre la normalització i documentació administrativa. Escrits oficials.
  
Tema 38. Registre de documents. Registre general: d'entrada i eixida de documents. Els seients de registre. Requisits dels documents registrables. Repartiment i classificació de documents.
  
Tema 39. Concepte d'arxiu. Funcions de l'arxiu. Classes d'arxiu. Especial consideració a l'arxiu de gestió. Criteris d'ordenació de l'arxiu.
  
Tema 40. Concepte d'informàtica. Arquitectura d'ordinadors: la unitat central de procés. La memòria central, la unitat aritmètica i lògica. Evolució de l'estructura dels ordinadors.
  
Tema 41. La perifèria d'un ordinador. Suports de la informació. Equips transcriptors. Unitats d'entrada. Unitats d'eixida. Canals d'entrada i d'eixida.
  
Tema 42. El logical: diferents tipus. Evolució històrica. El concepte de programa. Els llenguatges de programació. El logical funcional o sistema operatiu. Els paquets de programes. Definició de registre.
  
Tema 43. Estructures d'emmagatzematge de dades. Tipus de fitxers. Mètodes d'accés. Les bases de dades: característiques, objectius i tipus.
  
Tema 44. L'automatització d'oficines. Sistemes físics més utilitzats. Els ordinadors personals. Logicals específics per a l'automatització d'oficines. Repercussions organitzatives d'automatització d'oficines.
  
ANNEX II
  
Barem per al concurs d'una plaça d'administratiu
  
1. Experiència professional.
  
1.1. Antiguitat. Fins un màxim de 4 punts.
  
1.1.1 Es valorarà 0,25 punts cada any de treball, a jornada completa, de serveis en actiu en plaça corresponent al grup C dins de la funció pública.
  
1.1.2. Es valorarà 0,10 punts per cada any treballat a l'administració en diferent plaça.
  
1.1.3. No es computaran els serveis que hagueren sigut fets simultàniament amb altres ja al·legats.
  
2. Formació personal.
  
2.1. Titulacions acadèmiques. Fins un màxim de 2 punts.
  
2.1.1. Es valoraran les titulacions acadèmiques acreditades pels concursants que siguen superiors a les exigides en aquesta convocatòria, d'acord a la següent escala:
  
- Doctor: 1 punt.
  
- Llicenciat o equivalent: 0,75 punts.
  
- Diplomat universitari o equivalent: 0,5 punts.
  
2.1.2. No es valorarà com a mèrit la titulació acadèmica que figure com a requisit exigit per a la provisió del lloc de treball. Si el lloc poguera cobrir-se indistintament per dues titulacions acadèmiques diferents, una d'elles es considerarà requisit i l'altra es valorarà com a mèrit.
  
2.2. Cursos de formació i perfeccionament.
  
Es valoraran aquestos cursos si foren convocats o organitzats per la universitat, instituts o escoles oficials de formació de funcionaris, o altres entitats o centres docents públics o privats dels esmentats a la Llei Orgànica 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat.
  
Els cursos de formació i perfeccionament es valoraran fins un màxim de tres punts.
  
Es valoraran d'acord a la següent escala:
  
a) De 200 o més hores: 1 punt.
  
b) De 100 o més hores: 0,75 punts.
  
c) De 40 o més hores: 0,50 punts.
  
d) De 20 o més hores: 0,25 punts.
  
e) De 10 o més hores: 0,10 punts.
  
3. Coneixements del valencià. Es valorarà fins un màxim de 2 punts.
  
3.1. Coneixement del valencià sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, d'acord amb la següent escala general:
  
a) Coneixement grau superior: 2,00 punts.
  
b) Coneixement grau mitjà: 1,50 punts.
  
c) Coneixement grau elemental: 1,00 punts.
  
d) Coneixement oral: 0,50 punts.
  
4. Altres mèrits. Fins un màxim d'1 punt.
  
El tribunal avaluador podrà concedir fins un màxim d'1 punt la impartició de cursos, publicacions, o l'assistència a seminaris d'anàloga naturalesa i metodologia que els cursos.
  
Bases específiques corresponents a la convocatòria de les proves selectives d'accés a una plaça d'auxiliar administratiu (grup D), d'administració general. Aquestes bases s'aproven com a complement de les bases generals aprovades per aquest Ajuntament, publicades al Butlletí Oficial de la Província número 46, de data 24 de febrer de 1997 i Diari Oficial de la Generalitat Valenciana número 2.952, de data 14 de març de 1997.
  
1. Objecte de la convocatòria
  
Denominació de la plaça: auxiliar administratiu.
  
Grup: D.
  
Naturalesa: funcionari.
  
Escala: administració general.
  
Subescala: auxiliar.
  
- Sistema selectiu: oposició lliure.
  
- Número total de places convocades: una.
  
2. Requisits dels aspirants
  
- Requisits generals previstos a la base tercera de les bases generals.
  
- Requisits addicionals: Estar en possessió del títol de graduat escolar, Formació Professional de primer grau o equivalent.
  
3. Presentació de sol·licituds i drets d'examen
  
- Lloc: Registre General de l'Ajuntament o article 38.4 de la Llei de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals des de la publicació extracte al Boletín Oficial del Estado.
  
- Forma: instància.
  
- Òrgan al qual es dirigeixen: cap de Personal de l'Ajuntament d'Alboraya.
  
- Drets d'examen: import: 2.000 pessetes.
  
- Pagament: tresoreria municipal, gir postal o telegràfic.
  
4. Admissió d'aspirants
  
Conformement a allò disposat en la base cinquena de les bases generals.
  
5. Tribunals qualificadors.
  
Conformement a allò disposat en la base sisena de les bases generals.
  
6. Començament i desenvolupament de les proves
  
Conformement a allò disposat en la base setena de les bases generals.
  
7. Sistema selectiu i qualificació dels exercicis
  
El sistema selectiu serà d'oposició lliure. Les proves, la seua qualificació i el programa temari d'aquestes seran les contingudes en l'annex I d'aquestes bases.
  
8. Publicitat de les qualificacions, llista i proposta d'aprovats pel tribunal; presentació de documents, nomenament i presa de possessió
  
Conformement a allò disposat en les bases 10, 11, 12 13 14 i 15 de les bases generals.
  
9. En tot allò que no està previst en aquestes bases específiques, s'estarà a allò que disposen les bases generals aprovades per l'Ajuntament en sessió de data 30 de desembre de 1996 i publicades al Diari Oficial de la Generalitat Valenciana número 2.952, de data 14 de març de 1997, i en el Butlletí Oficial de la Província número 46, de data 24 de febrer de 1997.
  
10. Contra aquestes bases específiques, s'hi podrà interposar un recurs contenciós administratiu en el termini de dos mesos, comptadors des del dia de la publicació de l'anunci en el Boletín Oficial del Estado, davant el Tribunal Superior de Justícia de la Comunitat Valenciana, conformement a allò establit en l'article 58 de la Llei Reguladora de la Jurisdicció Contenciosa Administrativa, després d'haver comunicat aquesta interposició per escrit a aquest Ajuntament la decisió, en compliment amb allò que s'estableix en l'article 110, apartat 3, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Aquestes bases específiques es troben a disposició dels interessats a les dependències municipals.
  
ANNEX I
  
Exercicis i programa de les proves selectives per a la plaça d'auxiliar administratiu.
  
Exercicis.
  
Primer exercici. Obligatori i eliminatori.
  
Consistirà a copiar a màquina, a una velocitat mínima de 250 pulsacions per minut, durant 10 minuts, un text que es facilitarà als aspirants, i es valorarà el nombre de pulsacions netes, així com la correcta execució d'aquestes.
  
A efectes de puntuació, 280 pulsacions, si s'utilitzen màquines elèctriques, equivaldran a 250 pulsacions en màquina manual.
  
Per a la pràctica d'aquest exercici, els opositors hauran de presentar-se amb la màquina d'escriure, manual o elèctrica, segons l'opció manifestada a la sol·licitud.
  
No s'admetrà la utilització de memòria en les màquines que la tinguen. No s'autoritzaran màquines proveïdes de cintes correctores. Seran eliminats aquells opositors que incomplisquen aquestes condicions.
  
Segon exercici. Obligatori i eliminatori.
  
Consistirà en la realització d'una prova de coneixements referida als continguts del programa temari que figura a continuació per mitjà d'un qüestionari de 50 preguntes, amb una durada mínima de 75 minuts, a determinar pel tribunal.
  
L'exercici adoptarà la forma de test amb quatre respostes alternatives, i únicament una d'elles serà la correcta.
  
Tercer exercici. Obligatori i eliminatori.
  
Consistirà en la realització d'una prova de coneixements referida als continguts del programa inclosos a l'annex I, el qual es desenvoluparà per escrit. A l'efecte el tribunal extraurà un tema a l'atzar davant els aspirants.
  
El tribunal fixarà amb antelació suficient la durada de la prova, en tot cas no serà inferior a una hora i trenta minuts.
  
Posteriorment es procedirà a la lectura individualitzada per banda de cada opositor davant el tribunal.
  
Quart exercici. Obligatori.
  
Consistirà en la realització d'un exercici obligatori sobre el coneixement de l'idioma valencià. La prova consistirà en la traducció per escrit d'un text del valencià al castellà i un altre del castellà al valencià d'aproximadament 100 paraules cadascun d'ells, la puntuació total de l'exercici suposarà un 20% de la puntuació de les proves de la fase d'oposició.
  
Qualificació dels exercicis.
  
El primer exercici es qualificarà de 0 a 10 punts i serà necessari obtenir, per a superar-lo, un mínim de 5 punts.
  
El segon exercici adoptarà la forma de test amb quatre respostes alternatives, i únicament una d'elles serà la correcta, es qualificarà de 0 a 10 punts sent necessari obtenir un mínim de 5 punts per a superar-lo.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
El tercer exercici es qualificarà de 0 a 10 punts i serà necessari obtenir un mínim de 5 punts per a superar-lo.
  
El quart exercici suposarà un 20% de la puntuació de les proves de la fase d'oposició.
  
La qualificació final es determinarà per la suma de les puntuacions obtingudes en cadascun dels quatre exercicis anteriors.
  
Programa temari
  
A) Matèries comunes
  
Tema 1. La Constitució espanyola de 1978. Estructura i principis fonamentals, drets i deures. La corona. Les Corts Generals. El poder judicial. El poder executiu: Govern i administració pública. El Tribunal Constitucional i la reforma de la Constitució. Organització territorial de l'estat.
  
Tema 2. Organització de l'administració de l'estat. Organització central. Organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències, especial referència al règim local. Les Corts. El president de la Generalitat. El Govern valencià o Consell.
  
Tema 3. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases del Règim Local.
  
Tema 4. La submissió de l'administració al dret. L'ordenament juridicoadministratiu. Fonts. El reglament: concepte, naturalesa i classes. Límits de la potestat reglamentària. L'acte administratiu: concepte, elements i classes. Validesa i eficàcia. Silenci administratiu: execució dels actes administratius.
  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials. Recursos administratius. Revisió d'ofici. Jurisdicció contenciosa administrativa: concepte.
  
Tema 6. Hisenda pública: principis constitucionals. Recursos: classes i elements. Gestió. Recaptació i inspecció de tributs. Òrgans de l'administració tributària de l'estat i de la Generalitat Valenciana.
  
Tema 7. L'ordenament comunitari: funció i caràcter. Tractats i drets derivats. Dret comunitari i dret dels països membres. Dret comunitari i comunitats autònomes. Origen, evolució i institucions de les comunitats europees. Especial referència a l'Acta Única Europea i el Tractat de Maastricht.
  
B) Matèries específiques d'aprofundiment de les matèries comunes.
  
Tema 8. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals. Règims especials de funcionament de les entitats locals: el consistori obert. El mapa d'entitats locals de la Comunitat Valenciana i la tipologia municipal.
  
Tema 9. El municipi. El terme municipal. La població. L'empadronament. La potestat d'auto-organització de les entitats locals. El reglament orgànic municipal. Òrgans necessaris i complementaris. Règim de funcionament dels òrgans de govern de municipi. Règim de sessions i de votació. Informació i participació ciutadana. L'Estatut dels Membres de les Corporacions Locals.
  
Tema 10. Potestat reglamentària. Les ordenances municipals: concepte i classes. Procediment d'aprovació. Els bans de l'alcaldia. La publicació de les normes locals. Límits de la potestat reglamentària local.
  
Tema 11. Intervenció dels ens locals en l'activitat dels particulars. Les llicències. La potestat sancionadora i el procediment sancionador. Les subvencions. El plantejament urbanístic. Classes de sòl.
  
Tema 12. Principis generals de la contractació administrativa local. Règim jurídic dels béns de domini públic i dels béns patrimonials. Serveis públics locals: formes de gestió. El plantejament urbanístic.
  
Tema 13. Règim jurídic del personal al servei de l'administració local. Oferta pública. Selecció. Els funcionaris de les entitats locals. Drets i deures dels funcionaris d'administració local. Retribucions. La Seguretat Social. Règim disciplinari. Personal laboral, interí i eventual.
  
Tema 14. Recursos de les hisendes locals: enumeració i concepte. Principis generals. Imposició i ordenació de tributs locals. Ordenances fiscals: contingut i aprovació.
  
Tema 15. El pressupost municipal: contingut, aprovació, execució i liquidació. Modificacions de crèdit.
  
C) Matèries específiques relacionades amb el lloc de treball
  
Tema 16. Funcions pròpies de la subescala d'auxiliars d'administració local. Atenció al públic: acollida i informació a l'administrat. Els serveis d'informació administrativa.
  
Tema 17. Introducció a la comunicació. La comunicació humana: el llenguatge com a medi de comunicació. Diferència entre informació i comunicació. Tipus de comunicació.
  
Tema 18. Disposicions legals sobre la normalització i documentació administrativa. Escrits oficials. Principis generals de la normalització del llenguatge administratiu: ús no sexista. Ús oficial del valencià: Llei d'Ús i Ensenyament del Valencià.
  
Tema 19. Concepte de document. Anàlisi documental: documents oficials. Formació de l'expedient. Documentació de recolzament informàtic.
  
Tema 20. Registre de documents. Registre general: d'entrada i d'eixida de documents. Els seients de registre. Requisits dels documents registrables. Repartiment i classificació de documents.
  
Tema 21. Concepte d'arxiu. Funcions de l'arxiu. Classes d'arxiu. Especial consideració de l'arxiu de gestió. Criteris d'ordenació de l'arxiu.
  
Tema 22. El concepte d'informàtica. Desenvolupament històric. La informació i l'ordinador electrònic. Nocions sobre microordinadors. Elements físics. Sistema operatiu. Programes d'aplicació.
  
Tema 23. L'automatització d'oficines. Concepte i aplicacions. Sistemes físics i lògics. El tractament de textos. Arxiu i agenda electrònica. La fulla electrònica de càlcul. Els gràfics d'oficina. El correu electrònic.
  
Bases específiques corresponents a la convocatòria de les proves selectives d'accés a una plaça de grup E. Atenció al ciutadà-polivalent. Aquestes bases s'aproven com a complement de les bases generals aprovades per aquest Ajuntament, publicades en el Butlletí Oficial de la Província número 46, de data 24 de febrer de 1997 i Diari Oficial de la Generalitat Valenciana número 2.952, de data 14 de març de 1997.
  
1. Objecte de la convocatòria
  
Denominació de la plaça: atenció al ciutadà-polivalent.
  
Grup: E.
  
Naturalesa: funcionari.
  
Escala: administració general.
  
Subescala: subalterna.
  
- Sistema selectiu: oposició lliure.
  
- Número total de places convocades: una.
  
2. Requisits dels aspirants.
  
- Requisits generals previstos a la base tercera de les bases generals.
  
- Requisits addicionals: estar en possessió del títol de certificat d'escolaritat o equivalent, o en condicions d'obtenir-lo en la data en què acabe el termini de presentació d'instàncies. En tot cas l'equivalència haurà de ser aportada per l'aspirant per mitjà d'un certificat expedit a l'efecte per l'administració competent en cada cas.
  
3. Presentació de sol·licituds i drets d'examen
  
- Lloc: Registre General de l'Ajuntament o article 38.4 de la Llei de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals des de la publicació extracte en el Boletín Oficial del Estado.
  
- Forma: instància.
  
- Òrgan al qual es dirigeixen: cap de Personal de l'Ajuntament d'Alboraya.
  
- Drets d'examen: import: 2.000 pessetes.
  
- Pagament: tresoreria municipal, gir postal o telegràfic.
  
4. Admissió d'aspirants
  
Conformement a allò disposat en la base cinquena de les bases generals.
  
5. Tribunals qualificadors
  
Conformement a allò disposat en la base sisena de les bases generals.
  
6. Començament i desenvolupament de les proves
  
Conformement a allò disposat en la base setena de les bases generals.
  
7. Sistema selectiu i qualificació dels exercicis
  
El sistema selectiu serà d'oposició lliure. Les proves, la seua qualificació i el programa temari d'aquestes seran les contingudes en l'annex I i II d'aquestes bases.
  
8. Publicitat de les qualificacions, llista i proposta d'aprovats pel tribunal; presentació de documents, nomenament i presa de possessió
  
Conformement a allò disposat a les bases 10, 11, 12, 13, 14 i 15 de les bases generals.
  
9. En tot allò que no està previst en aquestes bases específiques, s'estarà a allò que disposen les bases generals aprovades per l'Ajuntament en sessió de data 30 de desembre de 1996 i publicades en el Diari Oficial de la Generalitat Valenciana número 2.952, de data 14 de març de 1997, i en el Butlletí Oficial de la Província número 46, de data 24 de febrer de 1997.
  
10. Contra aquestes bases específiques, s'hi podrà interposar un recurs contenciós administratiu en el termini de dos mesos, comptadors des del dia de la publicació de l'anunci en el Boletín Oficial del Estado, davant el Tribunal Superior de Justícia de la Comunitat Valenciana, conformement a allò disposat en l'article 58 de la Llei Reguladora de la Jurisdicció Contenciosa Administrativa, amb la comunicació per escrit prèvia a la interposició a aquest ajuntament la decisió, en compliment del que s'estableix en l'article 110, apartat 3, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX I
  
Exercicis.
  
Primer exercici. Obligatori i eliminatori.
  
Consistirà a contestar per escrit un qüestionari de 50 preguntes, d'aptituds verbals (vocabulari, gramàtica, sèries de lletres, analogies, comprensió, ortografia), aptituds numèriques (aritmètica, fraccions, mides, sèries de números) i aptituds administratives (classificar, ordenar, revisar, detectar errades).
  
Segon exercici. Obligatori i eliminatori.
  
Consistirà a contestar un qüestionari de 50 preguntes tipus test, relacionades amb el temari que figura com annex II en aquestes bases.
  
Tercer exercici. Obligatori i eliminatori.
  
Consistirà a desenvolupar i resoldre per escrit durant el temps que determine el tribunal , tres supòsits pràctics que el propi tribunal proposarà relacionats amb les funcions inherents al lloc de treball. En aquest exercici es valorarà la proposta de resolució presentada per l'aspirant, la claredat i l'ordre de les idees, la facilitat d'exposició escrita, l'aportació personal de l'aspirant, la seua capacitat de síntesi i la seua ortografia.
  
Quart exercici. Obligatori.
  
Consistirà en la realització d'un exercici obligatori sobre el coneixement de l'idioma valencià. La prova consistirà en la traducció escrita d'un text del valencià al castellà i un altre del castellà al valencià aproximadament de 50 paraules cadascun , posteriorment els aspirants donaran lectura en valencià del text davant el tribunal per a que puga avaluar la fluïdesa oral.
  
Qualificació dels exercicis.
  
El primer, segon i tercer exercici es qualificaran fins un màxim de 10 punts, i seran eliminats els aspirants que no arriben a un mínim de 5 punts en cadascun d'ells.
  
El quart exercici suposarà un 20% de la puntuació de les proves de la fase d'oposició.
  
ANNEX II
  
Programa temari
  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La corona. Les Corts Generals. El poder judicial. El poder executiu.
  
Tema 3. Organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases de procediment administratiu. Notificacions i comunicacions. Els recursos administratius: concepte i classes.
  
Tema 5. El municipi. El terme municipal. La població. L'empadronament. Altres entitats locals.
  
Tema 6. Òrgans de govern del municipi. L'alcalde. Els tinents d'alcalde. Els regidors. El ple de l'ajuntament. La comissió de govern.
  
Tema 7. Règim de funcionament dels òrgans de govern del municipi: sessions. Informació i participació ciutadana.
  
Tema 8. Obligacions i competències dels ajuntaments. Les ordenances municipals: concepte i classes. Els bans de l'alcaldia. Principals infraccions a bans i ordenances. Potestat sancionadora. Procediment sancionador.
  
Tema 9. Introducció a la comunicació. La comunicació humana: el llenguatge com a medi de comunicació. Diferència entre informació i comunicació. Tipus de comunicació: oral, telefònica. Atenció al públic: acollida i informació a l'administrat. Els serveis d'informació administrativa.
  
Tema 10. Història i cultura d'Alboraya.